**Ministru kabineta noteikumu projekta**

**„****Grozījumi Ministru kabineta** **2012.gada 6.novembra noteikumos Nr.747 „Latvijas Nacionālā arhīva darbības noteikumi”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts „Grozījumi Ministru kabineta 2012.gada 6.novembra noteikumos Nr.747 „Latvijas Nacionālā arhīva darbības noteikumi”” (turpmāk – Projekts) sagatavots, lai, pamatojoties uz likuma „Par bijušās Valsts drošības komitejas dokumentu saglabāšanu, izmantošanu un personu sadarbības fakta ar VDK konstatēšanu” 7.2 panta sesto daļu, izpildītu Ministru kabinetam noteikto pilnvarojumu noteikt kārtību, kādā nodrošināma piekļuve Latvijas Nacionālā arhīva (turpmāk – Arhīvs) tīmekļvietnē publicētajiem LPSR Valsts drošības komitejas (turpmāk – VDK) dokumentiem un netieši ar VDK saistītiem dokumentiem (turpmāk – VDK dokumenti). |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts sagatavots, pamatojoties uz likuma „Par bijušās Valsts drošības komitejas dokumentu saglabāšanu, izmantošanu un personu sadarbības fakta ar VDK konstatēšanu” (turpmāk – VDK likums) 7.2 panta sesto daļu un Ministru prezidenta 2018.gada 22.oktobra rezolūciju Nr.12/2018-JUR-137. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saeima 2018.gada 4.oktobrī pieņēma likumu „Grozījumi likumā „Par bijušās Valsts drošības komitejas dokumentu saglabāšanu, izmantošanu un personu sadarbības fakta ar VDK konstatēšanu”, kas stājās spēkā 2018.gada 17.oktobrī. VDK likuma 7.pants nosaka, ka visi VDK dokumenti nododami glabāšanā Arhīvam, savukārt VDK likuma 7.1 un 7.2 pants nosaka VDK dokumentu pieejamības, izmantošanas un publiskošanas noteikumus. VDK likumā 7.2 panta sestajā daļā ir noteikts deleģējums Ministru kabinetam noteikt kārtību, kādā nodrošināma piekļuve Arhīva tīmekļvietnē publicētajiem datiem, paredzot, ka VDK likuma 3.pantā minēto personu personas datu publicēšanai netiek piemērotas Eiropas Parlamenta un Padomes 2016.gada 27.aprīļa regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu 95/46/EK (Vispārīgā datu aizsardzības regula) (turpmāk – Datu regula) 15., 16., 18., 19. un 21.pantā noteiktās datu subjekta tiesības, ciktāl tās var nepieļaut vai būtiski traucēt VDK likuma mērķu sasniegšanu.VDK dokumentu pieejamības kārtība un apjoms ir noteikta VDK likuma 7.1 panta trešajā, ceturtajā un piektajā daļā. Saskaņā ar VDK likuma 7.1 panta trešo daļu Arhīvs nodrošina VDK dokumentu glabāšanu, publisku pieejamību un izmantošanu saskaņā ar Arhīva likuma un VDK likuma noteikumiem. VDK likuma 7.1 panta ceturtajā daļā noteikti VDK dokumenti, kas uz vietas Arhīvā ir publiski pieejami bez ierobežojumiem. VDK dokumenti Arhīvā ir izmantojami Arhīvu likumā noteiktajā kārtībā, ievērojot speciālos VDK dokumentu publiskās pieejamības, izmantošanas un publicēšanas noteikumus, kas noteikti VDK likuma 7.2 pantā.Saskaņā ar Arhīvu likuma 12.panta pirmo un septīto daļu VDK likuma 7.1 panta ceturtajā daļā noteiktie VDK dokumenti ir izmantojami Arhīva telpās bez ierobežojumiem, ievērojot Arhīva noteikto dokumentu izmantošanas kārtību, iesniedzot rakstveida pieprasījumu un uzrādot personas identifikācijas dokumentu. Tie VDK dokumenti, kuru pieejamība ierobežota saskaņā ar VDK likuma 7.1 panta piekto daļu (VDK dokumenti, kuri satur informāciju par cietušajiem vai trešām personām) ir izmantojami saskaņā ar Arhīva likuma 12.panta pirmo, otro un septīto daļu un 13.panta otrās daļas 2.punktu Arhīva telpās atbilstoši VDK likuma 7.1 panta piektās daļas noteikumiem – personas rakstveida pieprasījumā norādot pieprasījuma pamatojumu – likumīgu un konkretizētu zinātniskās, vēstures vai juridiskās pētniecības nolūku, akadēmisko, māksliniecisko vai literāro izpausmi, vai arī žurnālistikas vajadzību. Šajā gadījumā, ievērojot Fizisko personu datu apstrādes likuma 31. un 32.pantu, personai ir brīvi pieejami visi dokumentos minētie personas dati. Visos gadījumos, kad persona izmanto VDK dokumentu kopijas (tai skaitā arī Arhīva tīmekļvietnē publicētās) un veic fizisko personu datu apstrādi ārpus Arhīva telpām, persona saskaņā ar VDK likuma 7.1 panta sesto daļu ir atbildīga par iegūtās informācijas, tostarp fizisko personu personas datu, atbilstošu izmantošanu.Ar VDK likuma 7.1 un 7.2 pantu izsmeļoši noteikta VDK dokumentu pieejamības, izmantošanas un publicēšanas kārtība. Arhīva tīmekļvietnē VDK likumā noteiktajā apjomā un termiņos tiks publicētas VDK dokumentu digitālās kopijas, kurās saskaņā ar VDK likuma 7.1 panta piekto daļu un 7.2 panta otro, trešo, ceturto un sesto daļu būs aizklāti (dzēsti) cietušo un trešo personu dati. Projekts sagatavots, ievērojot VDK likuma 7.2panta sestajā daļā likumdevēja doto deleģējumu un nosaka kārtību, kādā persona piekļūs Arhīva tīmekļvietnē publicētajiem datiem, nodrošinot personas autentifikāciju, lai nodrošinātu personas identifikāciju tādos gadījumos, kad saskaņā ar VDK likuma 7.1 panta sesto daļu persona būtu saucama pie atbildības par VDK likumam un Datu regulai neatbilstošu VDK dokumentu vai tajos esošo personas datu izmantošanu.Projekts atbilstoši VDK likuma 7.2 panta sestajā daļā noteiktajam deleģējumam nosaka, ka attiecībā uz VDK likuma 3.pantā minētajām personām – VDK darbiniekiem, informatoriem un ar VDK darbību saistītām personām – nav piemērojamas Datu regulas 15., 16., 18., 19. un 21. pantā noteiktās datu subjekta tiesības (tiesības labot datus, tiesības uz datu dzēšanu (tiesības „tikt aizmirstam”), tiesības ierobežot datu apstrādi, tiesības iebilst pret datu apstrādi), ciktāl tās var nepieļaut vai būtiski traucēt VDK likuma mērķu sasniegšanu.Projekta 1.punkts paredz Ministru kabineta 2012.gada 6.novembra noteikumos Nr.747 „Latvijas Nacionālā arhīva darbības noteikumi” (turpmāk – Noteikumi) izteikt norādi, uz kāda likuma pamata noteikumi izdoti, jaunā redakcijā, papildinot ar norādi par VDK likuma 7.2 panta sestās daļas deleģējumu.Projekta 2.punkts paredz papildināt Noteikumus ar jauniem punktiem – 25.1 , 25.2 un 25.3 punktu.Noteikumu 25.1 punkts nosaka reģistrācijas prasības VDK dokumentu izmantošanai Arhīva tīmekļvietnē. Personai pirms dokumentu izmantošanas noteikta prasība reģistrēties Arhīva tīmekļvietnē. Lai persona varētu izmantot Arhīva tīmekļvietnē ievietotos VDK dokumentus, nodrošinot VDK likumā noteiktos izmantošanas nosacījumus, VDK likuma un Datu regulas prasību pārkāpuma gadījumā būtu iespējams identificēt gan fizisku personu, gan privāto tiesību juridisko personu, gan institūciju atbilstoši Arhīvu likuma 1.panta 16.punktā noteiktajam institūcijas terminam, kā arī varētu apstrādāt autentifikācijai vajadzīgos datus (elektroniskā pasta adrese, lietotāja vārds un parole), Noteikumu 25.1 punktā ir noteikti personas dati un informācija, kas jānorāda reģistrējoties.Fiziskai personai, lai izmantotu VDK likuma 7.1 panta ceturtajā noteiktos dokumentus, reģistrējoties VDK dokumentu izmantošanai Arhīva tīmekļvietnē, jānorāda vārds, uzvārds, personas kods, bet, ja nav personas koda, tad ārzemnieka identifikācijas kods, kas ierakstīts viņa personu apliecinošā dokumentā un valsts, kura dokumentu izdevusi, elektroniskā pasta adrese, lietotāja vārds un parole, kā arī likumīgs (VDK likumam atbilstošs) VDK dokumentu izmantošanas mērķis.Lai varētu identificēt, kuros gadījumos persona dokumentus izmanto kā fiziska persona, bet kuros institūcijas vai privāto tiesību juridiskās personas pilnvarojumā vai uzdevumā, ja persona dokumentus izmanto institūcijas vai juridiskās personas pilnvarojumā, vai uzdevumā, tad papildus tai informācijai, kas jānorāda fiziskai personai, reģistrējoties VDK dokumentu izmantošanai Arhīva tīmekļvietnē, jānorāda institūcijas vai juridiskās personas nosaukums, juridiskā adrese, reģistrācijas numurs un informācija par pilnvarojumu vai uzdevumu, tai skaitā ziņas par pilnvarojuma vai uzdevuma dokumentu (ziņas par dokumenta autoru, dokumenta datumu, reģistrācijas numuru, nosaukumu un dokumenta saturu u.tml.).Noteikumu 25.1 punktā noteikts, ka personai jāievēro, ka tai atļauts izmantot VDK dokumentus un tajos esošo fizisko personu datus vienīgi personas norādītajam VDK dokumentu izmantošanas mērķim, kam jābūt likumīgam, atbilstošā apjomā, ievērojot normatīvo aktu, tai skaitā fizisko personu personas datu apstrādes un aizsardzības, prasības.Noteikumu 25.2 punkts atbilstoši VDK likuma 7.2 panta sestajā daļā noteiktajam deleģējumam nosaka, ka uz VDK likuma 3.pantā noteiktajām personām – VDK darbiniekiem, informatoriem un ar VDK darbību saistītām personām – attiecībā uz Arhīva tīmekļvietnē publicētajiem fiziskās personas datiem netiek piemērotas Datu regulas 15., 16., 18., 19. un 21.pantā noteiktās datu subjekta tiesības – tiesības prasīt labot datus, tiesības uz datu dzēšanu (tiesības „tikt aizmirstam”), tiesības prasīt ierobežot datu apstrādi, tiesības iebilst pret datu apstrādi, ciktāl tās var nepieļaut vai būtiski traucēt VDK likuma mērķu sasniegšanu.Noteikumu 25.3 punkts nosaka, ka persona ir atbildīga par to, lai VDK dokumentus, tai skaitā tajos esošos fizisko personu datus, izmantotu atbilstoši likumīgam, pašas personas norādītajam mērķim. Neatbilstošas dokumentu izmantošanas gadījumā persona atbilstoši pārkāpuma raksturam un būtībai ir saucama pie normatīvajos aktos noteiktās atbildības par arhīvu pārvaldības kārtības vai fiziskās personas datu apstrādes prasību pārkāpumu.Atbilstoši VDK likuma 7.2 panta septītajā daļā noteiktajam Arhīvs tam nodotos dokumentus publicē savā tīmekļvietnē līdz 2018.gada 31.decembrim. |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija, Arhīvs. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Jebkura fiziskā persona, privāto tiesību juridiskā persona un institūcija, kas vēlas izmantot Arhīva tīmekļvietnē esošo VDK dokumentu digitālās kopijas. |
| 2. | Tiesiskā regulējuma ietekme uz tautsaimniecību un administratīvo slogu | Projekts samazina administratīvo slogu visām sabiedrības mērķgrupām, kas vēlēsies izmantot Arhīva tīmekļvietnē pieejamās VDK dokumentu digitālas kopijas attālinātā veidā. Minētie dokumenti, ievērojot Projektā noteikto VDK dokumentu digitālo kopiju izmantošanas kārtību, Arhīva tīmekļvietnē būs pieejami attālināti – no jebkuras vietas un jebkurā laikā. VDK dokumentu digitālo kopiju izmantošanai nebūs jādodas uz Arhīvu. |
| 3. | Administratīvo izmaksu monetārs novērtējums | Projektā ietvertais regulējums jaunas administratīvās izmaksas neradīs. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekta nepieciešamība konceptuāli tika apspriesta un atbalstīta Saeimas Cilvēktiesību un sabiedrisko lietu komisijā, virzot izskatīšanai Saeimā likumprojektu „Grozījumi likumā „Par bijušās Valsts drošības komitejas dokumentu saglabāšanu, izmantošanu un personu sadarbības fakta ar VDK konstatēšanu”” (Nr.1302/Lp12), kas Saeimā tika pieņemts 2018.gada 4.oktobrī un stājās spēkā 2018.gada 16.oktobrī, tostarp paredzot VDK likuma 7.2 panta sestajā daļā noteikto deleģējumu Ministru kabinetam noteikt kārtību, kādā nodrošināma piekļuve Arhīva tīmekļvietnē publicētajiem datiem, paredzot, ka VDK likuma 3.pantā minēto personu personas datu publicēšanai netiek piemērotas Datu regulas 15., 16., 18., 19. un 21.pantā noteiktās datu subjekta tiesības, ciktāl tās var nepieļaut vai būtiski traucēt VDK likuma mērķu sasniegšanu. |
| 2. | Sabiedrības līdzdalība projekta izstrādē | Saeimas Cilvēktiesību un sabiedrisko lietu komisijā, virzot izskatīšanai Saeimā likumprojektu „Grozījumi likumā „Par bijušās Valsts drošības komitejas dokumentu saglabāšanu, izmantošanu un personu sadarbības fakta ar VDK konstatēšanu”” (Nr.1302/Lp12), tika pārstāvēta LPSR VDK zinātniskās izpētes komisija, Tieslietu ministrija, Finanšu ministrija, Izglītības un zinātnes ministrija, Iekšlietu ministrija, Satversmes aizsardzības birojs, Satversmes aizsardzības biroja Totalitārisma seku dokumentēšanas centrs, Latvijas Republikas prokuratūras Specializētā vairāku nozaru prokuratūra, Kultūras ministrija, Arhīvs, Datu valsts inspekcija, Latvijas Universitāte, Latvijas Universitātes Latvijas Vēstures institūts, biedrība „Publiskās atmiņas centrs”, biedrība „Latvija Pasaulē” un biedrība „Latvijas Okupācijas muzeja biedrība”. |
| 3. | Sabiedrības līdzdalības rezultāti | Saeimas Cilvēktiesību un sabiedrisko lietu komisijā, virzot izskatīšanai Saeimā likumprojektu „Grozījumi likumā „Par bijušās Valsts drošības komitejas dokumentu saglabāšanu, izmantošanu un personu sadarbības fakta ar VDK konstatēšanu””, tika vērtēti sabiedrības pārstāvju Saeimas Cilvēktiesību un sabiedrisko lietu komisijā iesniegtie vai paustie viedokļi par VDK likuma 7.2 panta sestajā daļā noteikto deleģējumu Ministru kabinetam noteikt kārtību, kādā nodrošināma piekļuve Arhīva tīmekļvietnē publicētajiem datiem. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Kultūras ministrija, Arhīvs. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministre D.Melbārde

Vīza: Valsts sekretāre D.Vilsone

Ozola 28811691

Vija.Ozola@arhivi.gov.lv